OzLabs/hebrew-wiki-articles huggingface dataset:
הסוכנות הפדרלית לענייני נוער

2008—2016}}
הסוכנות הפדרלית לענייני נוער (רוסית: Федера́льное аге́нтство по дела́м молодёжи) היא גוף פדרלי של הרשות המבצעת ברוסיה, האחראית על מתן שירותים ציבוריים וניהול רכוש מדינה בתחום יישום מדיניות הנוער במדינה (בשיתוף עם ארגוני המגזר השלישי ותנועות המייצגות את האינטרסים של צעירים) תוך מימוש צעדים שמטרתם הבטחת אורח חיים בריא של בני נוער, באופן מוסרי, טיפוח פטריוטיות וחינוך הנוער.

== משימות ==
הסוכנות הפדרלית לענייני נוער:
* מארגנת יישום אמצעים למדיניות הנוער הממלכתית;
* לבקשת עמותות נוער וילדים, מארגנת הכשרה והסבה מקצועית של אנשי העמותות הללו;
* מבצעת פעולות של תמיכה ממשלתית לעמותות נוער וילדים בהתבסס על תוצאות תחרות של פרויקטים של עמותות אלה
* מנהלת את המרשם הפדרלי של אגודות נוער וילדים הנהנים מתמיכה ממלכתית;
* מבצעת הזמנות לאספקת טובין, ביצוע עבודות, מתן שירותים, ביצוע עבודות מחקר, פיתוח ועבודה טכנולוגית לצורכי מדינה בתחום פעילות הנוער;
* מיישמת את צווי נשיא הפדרציה הרוסית והנחיות ממשלת הפדרציה הרוסית, בנוגע לרכוש פדרלי הנחוצים להבטיח את מילוי תפקידם של גופים ממשלתיים פדרליים בתחום פעילות הנוער;
* מנהלת תוכניות ממוקדות פדרליות, תוכניות ופרויקטים מדעיים, טכניים וחדשניים;
* מקיימת אינטראקציה עם רשויות המדינה במדינות זרות וארגונים בינלאומיים בתחום הנוער;
* מבצעת בקרה אזרחית, מבטיחה בחינה מתמדת של בקשות בעל פה ובכתב של אזרחים, אימוץ החלטות ושליחת תשובות לפונים בתוך פרק הזמן שנקבע על ידי החקיקה של הפדרציה הרוסית;
* מבטיחה, במסגרת יכולתה, את ההגנה על מידע המהווה סוד מדינה בתחום הנוער;
* מספקת גיוס והדרכה, כמו גם בקרה ותיאום של פעילויות ארגונים הנמצאים בתחום שיפוטה;
* מארגנת הסבה מקצועית, הכשרה מתקדמת והתמחות לעובדי הסוכנות;
* מבצעת בהתאם לחקיקה של הפדרציה הרוסית את עבודות הרכישה, האחסון, החשבונאות והשימוש במסמכי ארכיון המדינה;
* מנהלת את כספי התקציב הפדרליים שמגיעים אליה;
* מארגנת קונגרסים, כנסים, ימי עיון, תערוכות ואירועים נוספים בתחום הנוער;

== מבנה הסוכנות ==
מבנה הארגון מוגדר בהתאם לצו של ממשלת הפדרציה הרוסית מיום 29 במאי 2008. עד 21 במאי 2012 הייתה הסוכנות הפדרלית לענייני נוער תחת תחום שיפוטו של משרד הספורט, התיירות ומדיניות הנוער של הפדרציה הרוסית. מיום 21 במאי 2012 עד 15 במאי 2018, הוא היה כפוף למשרד החינוך והמדע של הפדרציה הרוסית, ומ-15 במאי 2018, הוא כפוף ישירות לממשלת הפדרציה הרוסית.

== קישורים חיצוניים ==

* 
* [https://web.archive.org/web/20180711022118/http://rcsmp.ru/ המרכז הרוסי לקידום יזמות נוער], בתמיכת הסוכנות
* [https://fadm.gov.ru/mediafiles/documents/document/98/ae/98aeadb5-7771-4e5b-a8ee-6e732c5d5e84.pdf "אסטרטגיית פיתוח הנוער עד 2025."] (רוסית)

קטגוריה:רוסיה: ארגונים ממשלתיים
קטגוריה:רוסיה: חינוך
קטגוריה:רוסיה: בריאות ורפואה
אריק שריקי

אריק שריקי (נולד ב-28 באוגוסט 1971) הוא כדורגלן עבר ישראלי, ששיחק בעמדת הקשר האחורי.

==קריירה==
אריק שריקי התחיל בקבוצת הנוער של מכבי תל אביב. את קריירת הבוגרים שלו התחיל שריקי בעונת 1990–1991 בהשאלה לקבוצת מכבי עירוני אשדוד שהתחילה לשחק בליגה הארצית. המאמן אריה רדלר שיתף אותו במהלך בעונה בעיקר כשחקן מחליף. בעונת 1991–1992 החזיר אותו המאמן אברהם גרנט למכבי תל אביב, ושריקי היה שותף בעונה הראשונה לאליפות היסטורית, ובעונה השנייה לזכייה בגביע הטוטו. את עונת 1993–1994 התחיל שריקי במכבי תל אביב ושותף במשחקי גביע הטוטו. את המשך העונה שיחק במדי הפועל חיפה ששרדה בליגה הבכירה ברגע האחרון בזכות ניצחונות בשני משחקי מבחן מול שמשון תל אביב. בעונות 1994–1996 שיחק בבית"ר תל אביב בליגה הבכירה. בעונה הראשונה סיים במקום ה-11 ובעונה השנייה הקבוצה ירדה לליגה הארצית מהמקום ה-15. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. בעונה שלאחר מכן הצטרף לקבוצת סקציה נס ציונה בליגה הארצית. בהמשך שיחק שריקי בליגות הנמוכות, בין היתר בקבוצות אורתודוקסים יפו והפועל קריית שלום.

==תארים כשחקן==
* אליפות (1): 1991–1992
* גביע הטוטו (1): 1992–1993

==חיים אישיים==
בשנת 2006 נקשר שמו של שריקי בפלילים, כשנעצר בתל אביב בחשד לתקיפת שכן של חבר.

אב לשלוש בנות.

==קישורים חיצוניים==

* [https://www.maccabipedia.co.il/אריק_שריקי אריק שריקי], באתר "מכביפדיה"

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי עירוני אשדוד
קטגוריה:כדורגלני הפועל חיפה
קטגוריה:כדורגלני בית"ר תל אביב
קטגוריה:כדורגלני סקציה נס ציונה
קטגוריה:תל אביב-יפו: כדורגלנים
קטגוריה:ישראלים שנולדו ב-1971
הרי צ'לנג'ר

הרי צ'לנג'ר (באנגלית: Challenger Mountains) הם רכס הרים בהרי הקורדילירה הארקטית באי אלסמר בטריטוריית נונאווט, שבקנדה. 

הרכס הוא הרכס הצפוני בקורדילירה הארקטית (והרכס הצפוני ביותר בעולם). רכס צ'לנג'ר נמצא בסמוך ממזרח לרכס ארצות הברית; וכן רכס צ'לנג'ר ממוקם צפונית - מערבית מרכס האימפריה הבריטית. 

שטחו של הרכס 14,892 קילומטרים רבועים. 

אורכו של הרכס 124 קילומטרים (מצפון לדרום); ורוחבו של הרכס 236 קילומטרים (ממזרח למערב).

שיא גובהו של הרכס 2,225 מטרים מעל פני הים (בהר קומונוולת'- שהוא ההר השלישי בגובהו בקורדילירה הארקטית).

הרכס ממוקם בשטח הפארק הלאומי קוטינירפאק, שהוא הפארק השני הצפוני ביותר בעולם (אחרי הפארק הלאומי צפון-מזרח גרילנד שבגרינלנד שהוא הצפוני ביותר בעולם). 

== לקריאה נוספת ==

<div class="mw-content-ltr">• United States. Hydrographic Office, [https://books.google.co.il/books?id=7fcNAQAAIAAJ&pg=PA513&lpg=PA513&dq=%22Challenger+Mountains%22&source=bl&ots=JDNDQHlHic&sig=ACfU3U2DrYsb3WR80F176gNLWaZNI-hndA&hl=en&sa=X&ved=2ahUKEwjHvOWb3OfoAhWO6qQKHVsICEE4FBDoATABegQIDBAu#v=onepage&q=%22Challenger%20Mountains%22&f=false Sailing Directions for Northern Canada: The Coast of Labrador Northward of St. Lewis Sound, the Northern Coast of the Canadian Mainland, and the Canadian Archipelago], Second Edition, 1951 P 513</div>

== קישורים חיצוניים ==

* [https://peakbagger.com/range.aspx?rid=11030 הרי צ'לנג'ר] באתר peakbagger
* [https://peakvisor.com/peak/challenger-mountains-eig76odm.html תרשים הנוף הנשקף מהרי צ'לנג'ר] באתר peakvisor
* [https://www.meteoblue.com/en/weather/current/challenger-mountains_canada_5919490 מזג אוויר נוכחי מעודן בהרי צ'לנג'ר]
** [https://www.meteoblue.com/en/weather/14-days/challenger-mountains_canada_5919490 תחזית מזג אוויר עדכנית ארוכת טווח בהרי צ'לנג'ר]
** [https://www.meteoblue.com/en/weather/archive/yearcomparison/challenger-mountains_canada_5919490 נתוני מזג אוויר היסטוריים עבור הרי צ'לנג'ר]

== הערות שוליים ==

צ'לנג'ר
צ'לנג'ר
Cry Pretty

Cry Pretty (בעברית: לבכות יפה) הוא אלבום האולפן השישי של הזמרת-יוצרת האמריקאית קארי אנדרווד.<ref name=":0"></ref> האלבום יצא לאור ב-14 בספטמבר 2018, על ידי חברת התקליטים קפיטול נאשוויל רקורדס, חברת הבת של יוניברסל מיוזיק גרופ איתם חתמה על חוזה בתחילת 2017.<ref name=":0" />

האלבום הגיע למקום הראשון במצעד הבילבורד 200.<ref></ref>

== רקע ==
בפעם הראשונה מאז תחילת הקריירה שלה אנדרווד הייתה שותפה לכל הפקת שירי האלבום ביחד עם המפיק דייוויד גרסיה. בנוסף באלבום ישנו שיר נוסף שהופק על ידי ג'ים ג'ונסין. שיר הנושא מתוך האלבום "Cry Pretty", יצא לאור כסינגל הראשון מתוכו ב-11 באפריל 2018.<ref></ref>

איגוד תעשיית ההקלטות הקנדי העניק לאלבום את תואר הפלטינה על מכירות של למעלה מ-80,000 עותקים במדינה.<ref name="musiccanada.com"></ref>

== ביקורות והצלחה ==
האלבום זכה לביקורות חיוביות ואף גם להצלחה מסחרית כאשר הגיע למקום הראשון בארצות הברית ובכך אנדרווד הפכה לאמנית הראשונה בהיסטוריה שהצליחה להכניס 4 אלבומי קאנטרי למקום הראשון בארצות הברית.

בנוסף הוא גם היה לאלבום הקאנטרי שמכר הכי הרבה עותקים בשבוע הראשון ליציאתו מזה 3 שנים והאלבום הנשי שמכר הכי הרבה עותקים בשבוע הבכורה שלו ב-2018. בנוסף האלבום גם זכה להצלחה בקנדה כאשר הגיע למקום הראשון במדינה וגם באוסטרליה שם הגיע למקום ה-3. נכון להיום האלבום מכר מיליון עותקים בארצות הברית ובכך נהיה זכאי למעמד פלטינה.

== סינגלים ==
מתוך האלבום יצאו 4 סינגלים אשר 3 מתוכם הגיעו לעשרים העליונים במצעד אלבומי הקאנטרי. על מנת לקדם את האלבום יצאה אנדרווד לסיבוב ההופעות" "Cry Pretty Tour 360", אשר התחיל ב-1 במאי 2019 והסתיים ב-31 באוקטובר באותה השנה.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000<ref></ref>
|-
!קנדה (Music Canada)<ref name="musiccanada.com"/>
|פלטינה
|80,000<small></small>
|-
| colspan="3" |<small> מכירות + הזרמת מדיה בלבד</small>
|}

==קישורים חיצוניים==

== הערות שוליים ==

קטגוריה:אלבומי 2018
קטגוריה:אלבומי קארי אנדרווד
קטגוריה:אלבומים באנגלית
קטגוריה:אלבומי קאנטרי פופ
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:אלבומי חברת קפיטול רקורדס
The Blown Away Tour: Live

The Blown Away Tour: Live הוא אלבום הווידאו הראשון של הזמרת-יוצרת האמריקאית קארי אנדרווד.<ref name=":0"></ref> אלבום הווידאו יצא לאור ב-13 באוגוסט 2013, על ידי חברת התקליטים אריסטה נאשוויל, תוך שנתמך על גבי אלבום האולפן הרביעי שלה, Blown Away.<ref name=":1"></ref><ref name=":2"></ref>

אלבום הווידאו הגיע למקום הראשון במצעד אלבומי הווידאו, תוך שקיבל מעמד זהב בארצות הברית. בנוסף, הוא גם הגיע למקום הראשון במצעד זהה בקנדה, למקום השלישי במצעד זהה בבריטניה, ולמקום החמישי במצעד זהה באוסטרליה.<ref name=":3" />

== רקע ==
אלבום הווידאו מתעד את הופתעה של אנדרווד בקליפורניה ב-26 במאי 2012, במסגרת סיבוב ההופעות שלה "Blown Away Tour" אשר היה נועד לקדם את אלבומה Blown Away.<ref name=":1" /><ref name=":2" /> כמו כן, אלבום הווידאו תוכנן לצאת לראשונה במאי באותה השנה והוא תוכנן להראות מופע אחר שלה בקליפורניה, אשר צולם במרץ באותה השנה אך מסיבות לא ידועות יציאתו נדחתה לאוגוסט באותה השנה והמופע שנכלל באלבום היה מופע אחר בקליפורניה.

בנוסף לכך, אלבום הווידאו כולל 20 הופעות באורך של 100 דקות ובנוסף, גם כולל קטעי מאחורי הקלעים של קליפים, ראיונות, מאחורי הקלעים של סיבוב ההופעות עצמו וכולי.<ref name=":0" />

== מיקומי שיא ==
המצעדים שלהלן הם מצעדי אלבומי וידאו בלבד.<ref name=":3"></ref><ref name="yahoo.com"></ref><ref name="yahoo.com"/><ref></ref>

== נתוני מכירות ==
{| class="wikitable sortable"
!מקום
!תארים
|-
!ארצות הברית (RIAA)<ref></ref>
|זהב
|}

==קישורים חיצוניים==

== הערות שוליים ==

קטגוריה:אלבומי וידאו מ-2013
קטגוריה:אלבומי קארי אנדרווד
קטגוריה:אלבומי וידאו באנגלית
קטגוריה:אלבומי קאנטרי
מגפת הקורונה בליכטנשטיין

התפשטות מגפת הקורונה בליכטנשטיין החלה בתחילת מרץ 2020.

== התפשטות המגפה ==
ב-11 בפברואר הקימה ממשלת ליכטנשטיין צוות אשר נקרא "נגיף הקורונה החדש COVID-19", שבראשו עמד חבר מועצת הממשלה מאורו פדרציני שתפקידו לפקח על ההתפתחויות הקשורות לנגיף הקורונה ולתאם את האמצעים הנחוצים עבור ליכטנשטיין.

ב-26 בפברואר הודיעה ממשלת ליכטנשטיין כי המדינה נמצאת בכוננות גבוהה למקרים אפשריים של נגיף הקורונה, אם כי עד כה לא התקבלו דיווחים מאושרים.

ב-3 במרץ הודיעה ליכטנשטיין על מקרה ראשון של הדבקה בנגיף הקורונה בשטחה. מדובר בצעיר שהיה בקשר עם חולה מאומת בשווייץ. הוא פיתח תסמינים והפנה את עצמו לבית החולים הממלכתי שם אושר כי הוא חולה בנגיף הקורונה. כעת הוא מבודד בבית החולים הממלכתי.

ב-16 במרץ הטילה ממשלת ליכטנשטיין הגבלות משמעותיות על חיי החברה בליכטנשטיין, כמו הגבלת אירועים ואיסורים על פעילויות בידור ופנאי להאטת התפשטות נגיף הקורונה במדינה.

ב-17 במרץ הוחלט על איסור כללי על אירועים וסגירות נוספות וב-20 במרץ דווח על צמצום נוסף של המגעים החברתיים.

ב-6 באפריל הודיעה ליכטנשטיין על מקרה מוות ראשון בשטחה כתוצאה מהידבקות בנגיף הקורונה. הקורבן, הוא אדם קשיש שהתגורר בבית אבות בשאן והיה מבודד במקום.

== קישורים חיצוניים ==

== הערות שוליים ==

ליכטנשטיין
ליכטנשטיין
קטגוריה:ליכטנשטיין: היסטוריה
הר אסגארד

תצלום אוויר של הר אסגארד
מבט על הר אדגארד מ[[קרחון טרנר]]
הר אסגארד (באנגלית: Mount Asgard) הוא הר בעל שתי פסגות תאומות להן פסגה שטוחה, בשטח הפארק הלאומי אויואיטוק, שבחצי האי קמברלנד באי באפין, בטריטוריית נונאוט, שבקנדה.

הפסגה הצפונית היא הגבוהה מבין השתים; את שתי הפסגות התאומות מחבר אוכף.

גובהה של הפסגה הצפונית 2,015 מטרים מעל פני הים.

בשל מראהו הייחודי, הר אסגרד הוא המפורסם ביותר מבין הרי באפין.

== היסטוריה ==
=== מקור השם ===

שמו האינואיטי של ההר הוא סיבאניטירוטינגואק (Sivanitirutinguak).

ההר נקרא על שם אסגארד, ביתם של ההאלים במיתולוגיה הנורדית (וזאת בדומה להרים נוספים באזור הקרויים אף הם על שם דמויות מהמיתולוגיה הנורדית).

=== הטיפוס על ההר ===

ב-13 ביולי 1953 מטפסי הרים העפילו לראשונה לפסגה הגבוהה יותר של הר אסגרד (הצפונית משתי הפסגות) - היו אלה פ. ביירד (P. Baird) הקנדי, שהוביל משלחת בה היו חברים: ג'יי. ובר (J. Weber), ג'יי. מארמט (J. Marmet), ו-ה. רות'ליסברגר (H. Röthlisberger) - מדענים שווייצרים שהיו חברים במשלחת חקר האי באפין של המכון הארקטי (Arctic Institute Baffin Island Expedition). המטפסים טיפסו על ציה המזרחי של הפסגת הצפונית, עד שהגיעו לאוכף בין שתי הפסגות, וממנו טיפסו לראש הפסגה הצפונית.

בשנת 1971 מטפסי הרים העפילו לראשונה לפסגה דרומית - היו אלה ג'י. לי (G. Lee), ר. ווד (R. Wood), פ. קלאנקי (P. Clanky), ג'יי. פאבור (J. Pavur), י. קאמיסאווה (Y. Kamisawa) ו-פ. קוך (P. Koch)

== בקולנוע ==

בשנת 1976 ביצע הפעלולן ריק סילבסטר קפיצת בסיס, מעל ההר עם מצנח שעליו דגל בריטניה לצורך צילום סצנת הפתיחה של סרט ג'יימס בונד"המרגלת שאהבה אותי" - סצנה זו נחשבת הסצנה המותחת ביותר מבין כל סצנות הפתיחה של סרטי ג'יימס בונד (אף שעל פי עלילת הסרט, הקפיצה אמורה הייתה להתרחש באלפים האוסטריים. צוות פעלולים וצוות הקולנוע הגיעו לפסגה במסוק; עלות צילום הסצנה הייתה 500,000 דולר אמריקאי; הפעלולן קיבל 30,000 דולר אמריקאי:
* 

== קישורים חיצוניים ==

* [https://bivouac.com//MtnPg.asp?MtnId=27 הר אסגארד] באתר "אנציקלופדיית ההרים הקנדית"
* [https://web.archive.org/web/20181008134901/https://www.peakware.com/peaks.php?pk=16 הר אסגארד] באתר peakware
* [https://peakvisor.com/peak/mount-asgard.html תרשים הנוף הנשקף מהר אסגארד] באתר peakvisor
* [https://www.summitpost.org/mount-asgard/152334 מידע למטפסי הרים] באתר summitpost
* [https://peakbagger.com/Peak.aspx?pid=694 מידע למטפסי הרים] באתר peakbagger
* [https://www.mountain-forecast.com/peaks/Mount-Asgard/forecasts/2011 תחזית מזג אוויר עדכנית ארוכת טווח (לפי גבהים) עבור הר אסגארד]
* 
* 
* 

== הערות שוליים ==

אסגארד
אסגארד
אסגארד
הדיוויזיה ה-51 (בריטניה)

הדיוויזיה ה-51 של הצבא הבריטי (היילנד) היא דיוויזיה בריטית אשר לחמה במלחמות העולם.

==היסטוריה==
===הקמת הדיוויזיה===
הדיוויזיה הוקמה בשנת 1908 כחלק מהצבא הטריטוריאלי, שנועד להחליף את יחידות הצבא הסדיר כאשר אלה היו במשימות מעבר לים.

===מלחמת העולם הראשונה===
סמל הדיוויזיה במלחמת העולם הראשונה
בקיץ 1914 גויסה הדיוויזיה והחלה באימונים, ובמאי 1915 נשלחה הדיוויזיה לצרפת. מאחר ש-6 מגדודי הדיוויזיה שימשו להקמת יחידות חדשות, הושלמה הדיוויזיה בחטיבה ממערב לנקשייר ו-2 גדודים משפלת סקוטלנד. עם הגיעה לצרפת נשלחה הדיוויזיה לפלנדריה, שם לחמה בקרב איפר השני. בינואר 1916 הושלמה הדיוויזיה בגדודים הנוספים מרמת סקוטלנד, ועד מהרה הראתה את כוחה במהלך הקרב על הסום. לאחר מכן לחמה הדיוויזיה בקרבות השונים בחזית המערבית, ובכלל זה קרב אראס, קרב קמברה, מתקפת האביב ומתקפת מאה הימים. לאחר המלחמה שוחררו חיילי הדיוויזיה, ובשנת 1919 פורקה הדיוויזיה.

===בין המלחמות===
בשנת 1921 הוקמה הדיוויזיה מחדש, כחלק מהצבא הטריטוריאלי. בשנת 1937 מונה ויקטור פורצ'ן למפקד הדיוויזיה, ובשנת 1939 הוחלט על הכפלת כוח הצבא הבריטי, ועל בסיס הדיוויזיה הוקמה הדיוויזיה ה-9 (היילנד).

===מלחמת העולם השנייה===
בינואר 1940 נשלחה הדיוויזיה לצרפת והוצבה תחת פיקוד הקורפוס ה-1, ובאפריל הועברה תחת פיקוד הארמייה הצרפתית השלישית. הדיוויזיה ה-51 נותרה בצרפת לאחר הפינוי מדנקירק, לאחר שהוקצתה לקורפוס ה-9 הצרפתי במסגרת הארמייה הצרפתית העשירית, ולחמה יחד עם הצרפתים במהלך מבצע אדום. לאחר שהפינוי הימי התברר כבלתי אפשרי ונגמר מלאי התחמושת, נאלץ פורצ'ן להיכנע יחד עם חלקה הגדול של הדיוויזיה בסן ואלרי אן-קו. <ref>[http://www.gengriz.co.uk/lothians.htm The Heroes of St Valery]</ref> חטיבה אחת נסוגה קודם לכן ללה האבר וכך נמנעה מלכידה.

באוגוסט 1940 הפכה הדיוויזיה ה-9 (היילנד) לדיוויזיה ה-51 החדשה, בפיקודו של אלן קנינגהם, ולאחר מכן בפיקודו של ניל ריצ'י, והיא התאמנה על מנת למנוע פלישה גרמנית לבריטניה. ביוני 1941 נשלח ריצ'י ל ודאגלס וימברלי, ששירת עם הדיוויזיה המקורית ה-51 (היילנד) במלחמת העולם הראשונה ולאחרונה פיקד על החטיבה ה-152, קיבל את הפיקוד. עם הגעתו של וימברלי לתפקיד, החלו אימונים מאומצים לפעולות עתידיות מעבר לים. עד יוני 1942 הוטל על הדיוויזיה להתכונן לשירות מעבר לים. באוגוסט 1942 הגיעה הדיוויזיה למצרים, ובאוקטובר לחמה הדיוויזיה בקרב אל עלמיין השני. לאחר מכן לחמה הדיוויזיה בקרבות המערכה בתוניסיה ובפלישת בעלות הברית לסיציליה, ולאחר מכן חזרה לבריטניה על מנת להתכונן לקראת הפלישה לנורמנדי.

ב-7 ביוני 1944 נחתה הדיוויזיה בפיקודו של צ'ארלס בולן-סמית בנורמנדי, שם לחמה הדיוויזיה במהלך המערכה בנורמנדי כחלק מהקורפוס ה-1 בפיקודו של ג'ון קרוקר. ביצועי הדיוויזיה היו מאכזבים, ובשל כך מונה טום רני למפקד הדיוויזיה. לאחר מכן השתתפה הדיוויזיה בשחרור נמלי התעלה, ובאוקטובר 1944 עברה להילחם תחת פיקודו הקורפוס ה-30 בפיקודו של בריאן הורוקס, עמו לחמה במהלך הקרב על הבליטה. לאחר מכן לחמה הדיוויזיה בקרבות הקשים בגרמניה, ובכלל זה בצליחת הריין. במהלך הקרבות נהרג טום רני, וגורדון הולמס אלכסנדר מקמילן מונה במקומו למפקד הדיוויזיה, ופיקד עליה עד סיום הקרבות.

=== לאחר המלחמה ===
בשנת 1946 פורקה הדיוויזיה, ובשנת 1947 הוקמה הדיוויזיה הסקוטית ה-51/52, אולם היא פוצלה בשנת 1950 לחטיבה ה-51 (היילנד) ולחטיבה ה-52 (לואולנד), אשר הפכו בשנת 1961 לפיקודים מחוזיים, וכיום הם מהווים את גדודי המילואים של הרגימנט המלכותי של סקוטלנד.

==קישורים חיצוניים==

* [http://www.51hd.co.uk/ הדיוויזיה ה-51]

== הערות שוליים ==

51
51
Dancing Lasha Tumbai

"Dancing Lasha Tumbai" ("לרקוד לָאשָׁה טוּמְבָּאי", באוקראינית: "Данцінґ Лаша Тумбай", מכונה לעיתים גם "זיבן זיבן"), הוא שיר שהוקלט על ידי הזמרת האוקראינית ורקה סרדוצ'קה (אנדריי דנילקו). את השיר כתב דנילקו עצמו. השיר ידוע בעיקר בתור השיר שייצג את אוקראינה באירוויזיון 2007, שנערך בהלסינקי.

כותרת השיר המקורית הייתה "Danzing", אך היא שונתה בגלל מחלוקת סביב המילים. השיר כולל מילים בארבע שפות: גרמנית, אנגלית, רוסית ואוקראינית.

במהלך גיוס כספים באוקראינה, בעקבות הפלישה הרוסית לאוקראינה ב-2022, סרדוצ'קה ביצעה את השיר עם המילים "I want to see Russia goodbye" ושינתה את שם השיר ל-"Dancing Russia Goodbye".<ref></ref><ref></ref>

==באירוויזיון==
בתחרות האירוויזיון, "Dancing Lasha Tumbai" סיים במקום השני אחרי Molitva של סרביה, אותו שרה הזמרת מריה שריפוביץ'.

באירוויזיון, ליוו את סרדוקצ'ה חמישה זמרי ליווי ורקדנים, לבושים בכסף וזהב. סרדוצ'קה לבשה את המספר '69' על גבה, בהתייחס לתנוחה המינית. שני הרקדנים המלווים העיקריים משני צדי זה לבשו את המספר '18', בהתייחס למספר של השיר בתחרות.

==מחלוקות==
הבחירה בסרדוצ'קה לייצג את אוקראינה באירוויזיון גרמה למחלוקת. אחת מתחנות הרדיו הארציות של אוקראינה ארגנה מחאה בפברואר 2007 במטרה להביע את מורת רוחה על הבחירה. כמה מאזרחי אוקראינה ואפילו כמה מחברי הפרלמנט האוקראיני הביעו גם את מורת רוחם על הבחירה, באומרם כי הדמות סרדוצ'קה היא "וולגרית ומגוחכת".

בשיר ישנן ארבע שפות: גרמנית, אנגלית, אוקראינית ורוסית. לפי דנילקו, השם "Lasha Tumbai" הוא מונח שלקוח מהשפה המונגולית המתאר סוג של קינוח. אלא שבירורים שונים שנערכו בתוכנית אירוח בערוץ הראשון של רוסיה מול דיפלומטים מונגולים באירופה העלו שאין אמת בדבריו של דנילקו. בשגרירות מונגוליה במוסקבה נמסר כי מבחינתם מדובר בג'יבריש מוחלט. השם "Lasha Tumbai", נשמע פונטית כמו "Russia goodbye" ("להתראות רוסיה"), ועלו טענות על קשר בין המילים למהפכה הכתומה שהתרחשה שלוש שנים קודם. למרות הטענות, סרדוצ'קה קיבלה את התמיכה המלאה של חברת השידור הציבורי של אוקראינה.

==קישורים חיצוניים==

*[https://genius.com/Verka-serdyuchka-dancing-lasha-tumbai-lyrics מילות השיר] באתר Genius

==הערות שוליים==

קטגוריה:שירי 2007
קטגוריה:שירי אירוויזיון 2007
קטגוריה:שירי אוקראינה באירוויזיון
קטגוריה:שירים מרובי שפות
קטגוריה:שירים על ריקודים
קטגוריה:שירי פולק-פופ
מילים יפות מאלה

מילים יפות מאלה הוא סינגל של הפרויקט של עידן רייכל שבוצע על ידי הזמרת הישראלית כברה קסאי. השיר יצא לאור באפריל 2005, כסינגל השלישי מתוך האלבום "ממעמקים", על ידי חברת התקליטים הליקון.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת העולם אשר מאפיין שירים נוספים מתוך האלבום. את השיר מלווה מוואל הודי המבוצע על ידי ליאורה יצחק. את השיר כתב רייכל בלשון נקבה, בדומה לשירים אחרים מתוך האלבום, "אם תלך" ו"מכל האהבות".<ref></ref><ref></ref>

== וידאו קליפ ==
הווידאו קליפ הנלווה שצולם לשיר, בוים על ידי צחי פורטנוי והועלה לערוץ היוטיוב של רייכל ב-4 באוגוסט 2011. בקליפ משתתף השחקן יוסי ואסה, שביצע גם את פתיחת השיר "שובי אל ביתי" באמהרית.

נכון לינואר 2023, מונה הצפיות של הקליפ עומד על כ-9.3 מיליון.

וידאו קליפ נוסף של השיר בהופעה חיה שבוים על ידי גל קציר, הועלה גם הוא לערוץ היוטיוב של עידן רייכל וזכה נכון ליוני 2022 לכ-3.5 מיליון צפיות.

== גרסאות כיסוי ==
* ב-2008 ביצעה הזמרת היוונייה גליקריה את השיר, באלבומה "מתנה".<ref></ref>
* ב-2018 ביצעו אליאנה תדהר ומשה פרץ את השיר כחלק מהמופע "Freestyle פסטיגל", בו אף השתתף עידן רייכל.
* ב-2020 ביצעה הלהקה הדרום-קוריאנית RabidAnce קאבר לשיר במסגרת העונה השלישית של תחרות הכישרונות Phantom Singer , תחרות דרום-קוריאנית בהם מוקמות רביעיות גברים מוזיקליות. השיר היה שירם האחרון בתחרות, בה זכתה הלהקה במקום השני. בהמשך נוסף השיר לרפרטואר הקבוע של הלהקה.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990051023900205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים באמהרית
קטגוריה:שירים בעברית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירי אהבה בעברית
קטגוריה:שירי לפידים
קטגוריה:סינגלים בהוצאת הליקון
הרי ויקטוריה ואלברט

הרי ויקטוריה ואלברט (באנגלית: Victoria and Albert Mountains) הם רכס הרים בקורדילרה הארקטית, בחוף המזרחי של האי אלסמיר, בטריטוריית נונאוט, שבקנדה. 

רכס ההרים הוא אחד הרכסים הצפוניים ביותר בקורדילירה הארקטית - ואחד הרכסים הצפוניים ביותר בעולם. 

שיא גובהו של הרכס בגובה של 2,290 מטרים מעל פני הים (בכיפת הקרח אגאסיז). 

שטחו של הרכס 37,650 קילומטרים רבועים. 

== לקריאה נוספת ==

<div class="mw-content-ltr">• H.P. Trettin, Editor, [https://books.google.co.il/books?id=yt2lBQAAQBAJ&pg=PA46&lpg=PA46&dq=%22Victoria+and+Albert+Mountains%22&source=bl&ots=WWs4V7C_7s&sig=ACfU3U3NfpIgkWaKHKgEJ6iUYw1WhP5N_A&hl=en&sa=X&ved=2ahUKEwjCyLHN7ufoAhXP8qQKHZbODrI4ChDoATACegQIBBAu#v=onepage&q=%22Victoria%20and%20Albert%20Mountains%22&f=false Geology of the Innuitian Orogen and Arctic Platform of Canada and Greenland], P 46</div>

<div class="mw-content-ltr">• Schiffer, Christian & Stephenson, Randell & Oakey, Gordon. (2014), [https://www.researchgate.net/publication/265915298_THE_CRUSTAL_STRUCTURE_OF_ELLESMERE_ISLAND_FROM_RECEIVER_FUNCTION_MODELLING THE CRUSTAL STRUCTURE OF ELLESMERE ISLAND FROM RECEIVER FUNCTION MODELLING], Conference: 2014 GSA Annual Meeting, At Vancouver, BC, Canada</div>

== קישורים חיצוניים ==

* [https://www.peakbagger.com/range.aspx?rid=11035 הרי ויקטוריה ואלברט] באתר peakbagger
* [http://www.summitsearch.org/places/victoria-and-albert-mountains הרי ויקטוריה ואלברט] באתר summitsearch
* [https://www.meteoblue.com/en/weather/current/victoria-and-albert-mountains_canada_6174042 מזג אוויר נוכחי עדכני עבור הרי ויקטוריה ואלברט]
** [https://www.meteoblue.com/en/weather/14-days/victoria-and-albert-mountains_canada_6174042 תחזית מזג אוויר עדכנית ארוכת טווח עבור הרי ויקטוריה ואלברט]
** [https://www.meteoblue.com/en/weather/archive/yearcomparison/victoria-and-albert-mountains_canada_6174042 נתוני מזג אוויר היסטוריים עבור הרי ויקטוריה ואלברט]

== הערות שוליים ==

ויקטוריה ואלברט
ויקטוריה ואלברט
מיכל הקטנה (סרט, 2011)

מיכל הקטנה הוא סרט טלוויזיוני והדי וי די הראשון של מיכל ויצמן.

== תקציר העלילה ==
מיכל הקטנה היא ילדה קטנה ונחמדה שרוצה לגדול ואוהבת ילדים. היא לבושה בחולצה עם סוכרייה על מקל. לילה אחד, בחלומה, היא מופיעה, שרה, רוקדת ופוגשת המון ילדים. כשהיא מתעוררת, היא מגלה שחלומה אכן הפך למציאות. היא נמצאת על הבמה, מוקפת ילדים, אהבה ואושר.

== השחקנים והדמויות ==
* מיכל ויצמן - מיכל הקטנה
* מיכל זוארץ - אמא של מיכל
* שרון צור - אבא של מיכל
* רונן חזן
* בן דור

== השירים בסרט ==

# שיר פתיחה
# בא לי
# אבא ואמא
# חלומות מתוקים
# יש לי שאלות
# יופי יולי יופי קם
# כיף להיות קטנים
# הלב שלי
# חיבוקי
# היה לי חלום

קטגוריה:סרטי ילדים ישראליים
קטגוריה:סדרות ערוץ הופ!
קטגוריה:סרטי טלוויזיה ישראליים
קטגוריה:סרטים ישראליים
קטגוריה:סרטים מוזיקליים ישראליים
קטגוריה:מיכל הקטנה
קטגוריה:קלטות ילדים ישראליות
קרחון איל

קרחון איל (באנגלית: Eel Glacier) הוא קרחון הממוקם צפונית להר אנדרסון וממזרח לפסגת ווסט, בשטח הפארק הלאומי אולימפיק במחוז ג'פרסון, במדינת וושינגטון, שבארצות הברית. 

מוצאו של הקרחון בגובה של 2,000 מטרים מעל פני הים. הקרחון זורם לכיוון צפון, ויורד לגובה של 1,600 מטרים מעל פני הים בקצהו.

לקרחון יש זרוע העולה לגובה של 2,200 מטרים מעל פני הים. 

גובהו הממוצע של הקרחון הוא 1,820 מטרים מעל פני הים.

אורכו של הקרחון 1.69 קילומטרים. 

מי הקרחון הנמסים מזינים את נחל סילט (Silt Creek).

== היסטוריה ==

בשל התחממות כדור הארץ, בין השנים 1920 ו-2009 הקרחון נסוג משמעותית, והפסיד 50% משטחו.

== לקריאה נוספת ==

<div class="mw-content-ltr">• J.L. Riedel, Steve Wilson, William Baccus, Michael Larrabee, T.J. Fudge, Andrew Fountain, [https://www.cambridge.org/core/journals/journal-of-glaciology/article/glacier-status-and-contribution-to-streamflow-in-the-olympic-mountains-washington-usa/04C51BE931BBF64B7829B3163D48CE9B/core-reader Glacier status and contribution to streamflow in the Olympic Mountains, Washington, USA], Journal of Glaciology, Volume 61, Issue 225, 2015, pp. 8-16, DOI: https://doi.org/10.3189/2015JoG14J138</div>

== קישורים חיצוניים ==

* [https://geonames.usgs.gov/apex/f?p=gnispq:3:::NO::P3_FID:1519198 קרחון איל] באתר הסקר הגאולוגי של ארצות הברית
* [https://www.topoquest.com/map.php?lat=47.72705&lon=-123.33894&datum=nad83&zoom=4 מפה טופוגרפית של קרחון איל]
* [http://glaciers.research.pdx.edu/glacier-id/5603.html תצלומים היסטוריים של קרחון איל] 

== הערות שוליים ==

איל
איל
הטור של בריטניה

הטור של בריטניה (באנגלית: Tour of Britain; שם רשמי: OVO Energy Tour of Britain) הוא מרוץ אופני כביש שנערך בבריטניה משנת 1945 ומאז שמו והמתכונת שלו השתנה מספר פעמים. המרוץ הוא בדרג 2.פרו בסבב ה-UCI ProSeries, וביסס את מעמדו כמרוץ הקטעים הבכיר ביותר בבריטניה.
== היסטוריה ==
המרוץ החל בשנת 1945 במתכונת חובבנית, אז ניצח בו רוברט באטו הצרפתי. המרוץ החליף את שמו פעמים רבות, הוא נקרא בשם "ברייטון–גלאזגו" בשנים 1946–1952 בשל המסלול שלו שהתחיל בברייטון והסתיים בגלאזגו.

ב-1958, חברה של שיווק, בקרת ייצור והפצה של חלב נכנסה כספונסרית החדשה של המרוץ. בעקבות כך המרוץ נקרא "Milk Race" משנת 1958 עד שנת 1987. בחלק מהשנים התקיים המרוץ פעמיים בשנה, כשלעיתים אחת הגרסאות הייתה חובבנית והשנייה חצי מקצועית. המהדורה המקצועית הראשונה של המרוץ התרחשה ב-1987 תחת השם "Kellogg's Tour", המרוץ נוצח על ידי ג'ואי מק'לאפלין המקומי. המרוץ המשיך להתקיים בגרסה המקצועית שלו בשם זה, עד 1998–1999, כשבשנים אלו נקרא "PruTour".

לאחר שלא התקיים בשנים 2000–2003, חזר המרוץ בשנת 2004 לפעילות וכלל הפעם רק את המרוץ המקצועני. ב-2014, עלה לדרג ה-HC בסבב האירופי של ה-UCI, ב-2020, הפך המרוץ לחלק מסבב ה-UCI ProSeries, שהחליף את סבב ה-HC. משנת 2017 עד היום ספונסר המרוץ הראשי היא חברת "OVO Energy".

== מנצחים ==
{|class="wikitable"
!שנה!!רוכב||קבוצה
|-
|2004|| מאוריסיו ארדילה||Chocolade Jacques-Wincor Nixdorf
|-
|2005|| ניק נוינס||קוויק סטפ אינרג'טיק
|-
|2006|| מרטין פדרסן||CSC
|-
|2007|| רומן פייו||Agritubel
|-
|2008|| ז'ופרואה לקואטר||Agritubel
|-
|2009|| אדוואלד בואסון האגן||Team Columbia–HTC
|-
|2010|| מייקל אלבזיני||Team Columbia–HTC
|-
|2011|| לארס בום||רבובנק
|-
|2012|| ניית'ן האס||גארמין–שארפ
|-
|2013|| בראדלי ויגינס||קבוצת סקיי
|-
|2014|| דילן ואן בארלה||גארמין–שארפ
|-
|2015|| אדוואלד בואסון האגן||MTN–Qhubeka
|-
|2016|| סטיב קמינגס||דיימנשן דאטה
|-
|2017|| לארס בום||יומבו–ויסמה
|-
|2018|| ז'וליאן אלאפיליפ||קוויק סטפ פלורס
|-
|2019|| מת'יו ואן דר פול||קורנדון–קירקוס
|-
|2021|| ווט ואן ארט||יומבו–ויסמה
|-
|2022|| גונזלו סראנו||קבוצת מוביסטאר
|}

== קישורים חיצוניים ==

* 

קטגוריה:מרוצי אופניים
קטגוריה:הממלכה המאוחדת: תחרויות ספורט
קטגוריה:הממלכה המאוחדת: אופניים
דיוויזיית השריון השביעית (בריטניה)

דיוויזיית השריון ה-7 של הצבא הבריטי הייתה דיוויזיית שריון בריטית אשר לחמה במלחמת העולם השנייה.

==היסטוריה==
===מלחמת העולם השנייה===
ב-27 באוקטובר 1938 נשלח פרסי הוברט למצרים, והקים שם את "הדיוויזיה הניידת", שנועדה להוות כוח נייד למקרה שתפרוץ מלחמה באזור. באמצע 1939 שונה שמה לדיוויזיית השריון, וב-16 בפברואר 1940 שונה שמה לדיוויזיית השריון השביעית. לאחר הכרזת המלחמה האיטלקית הוכפפה הדיוויזיה לכוח המדבר המערבי בפיקודו של ריצ'רד אוקונור, ובפברואר 1941 הביסה את הכוחות האיטלקיים במהלך מבצע מצפן. בשנים שלאחר מכן לחמה הדיוויזיה בקרבות המערכה במדבר המערבי כחלק מהארמייה השמינית, ובכלל זה בקרב אל עלמיין הראשון וקרב אל עלמיין השני. במהלך הקרב נפצע מפקד הדיוויזיה ג'ון הארדינג, והוא הוחלף על ידי ג'ורג' ארסקין. לאחר מכן לחמה הדיוויזיה בקרבות המערכה בתוניסיה, ובינואר 1943 כבשה את טריפולי וערכה בה מצעד ניצחון. לאחר מכן השתתפה הדיוויזיה בפלישת בעלות הברית לאיטליה, ולאחר מכן הוחזרה הדיוויזיה לבריטניה על מנת להתכונן לקראת הפלישה לנורמנדי, שם היא צוידה בטנקי קרומוול.

ב-7 ביוני 1944 נחתה הדיוויזיה בחופי נורמנדי, והיא לחמה בקרבות המערכה בנורמנדי, ובכלל זה במהלך הקרב על קן וקרב פאלז. במהלך המערכה בנורמנדי ביוני ויולי 1944, מפקד הארמייה הבריטית השנייה, לוטננט גנרל מיילס דמפסי, לא התרשם מביצועיה של דיוויזיית השריון השביעית ומפקד הקורפוס ה-8, ריצ'רד אוקונור, טען כי הדיוויזיה התנהלה במהלך מבצע גודווד בצורה זהירה יתר על המידה.<ref name="Mead131">Mead, p. 131.</ref> זמן קצר לאחר מכן, במהלך מבצע בלוקאוט, דיוויזיית השריון השביעית לא הצליחה להשיג את מטרותיה וארסקין פוטר והוחלף על ידי ג'רלד לויד-ורני. בספטמבר 1944 השתתפה הדיוויזיה בשחרור בלגיה, ומאוחר יותר השתתפה הדיוויזיה בקרבות בגרמניה עד סוף המלחמה.

ביולי 1945 עברה דיוויזיית השריון השביעית לברלין, שם השתתפה במצעד הניצחון של ברלין בשנת 1945, לצד חיילים אמריקאים, צרפתים ורוסים. בין הצופים הרבים במצעד היו וינסטון צ'רצ'יל, ראש ממשלת בריטניה, שהיה חביב במיוחד על הדיוויזיה, פילדמרשל סר אלן ברוק, ראש המטה הכללי הקיסרי ופילדמרשל סר ברנרד מונטגומרי, מפקד קבוצת הארמיות ה-21.

=== לאחר המלחמה ===
הדיוויזיה נותרה בגרמניה כחלק מכוחות הכיבוש, ובשנות ה-50 הייתה כחלק מארמיית הריין הבריטית שעמד במשמר נגד ברית ורשה. בשל צמצומי הצבא הבריטי, באפריל 1958 פורקה הדיוויזיה. עם זאת, המסורות והכינוי האיקוני ("חולדות המדבר") של הדיוויזיה נשמרו על ידי החטיבה המשוריינת ה-7 שהייתה חלק מהדיוויזיה המשוריינת הראשונה.

==קישורים חיצוניים==

* [https://archive.today/20120802171556/http://www.desertrats.org.uk/ הדיוויזיה המשוריינת ה-7]
* 

== הערות שוליים ==

7
קטגוריה:יחידות שריון בריטיות
טל אשור

טל אשור (נולד ב-4 בנובמבר 1983) הוא קצין בצה"ל בדרגת אלוף-משנה, המשמש מפקד החטיבה הדרומית ברצועת עזה ומפקד המרכז לאימונים באש במל"י, ומיועד לתפקיד מפקד היחידה הרב-ממדית. קודם לכן שימש מפקד בא"ח גבעתי ומפקד גדוד רותם.

== ביוגרפיה ==
אשור התגייס לצה"ל בשנת 2001, והתנדב ליחידת שלדג. לאחר מסלול הכשרה שירת כלוחם ביחידה. בסיום קורס קציני חי"ר עבר לחטיבת גבעתי, ומונה למפקד מחלקת הסיור של הפלוגה המסייעת בגדוד רותם. לאחר מכן שירת כסגן מפקד הפלוגה המסייעת. בהמשך מונה למפקד פלוגת החוד בגדוד שקד. לאחר מכן מונה לסגן מפקד גדוד צבר בין השנים 2012–2013.

בשנת 2013 מונה למפקד יחידת רימון, והוביל את היחידה בלחימה בין היתר במבצע צוק איתן. במהלך המבצע, חיסלה היחידה בפיקודו כ-50 מחבלים, איתרה עשרות פירי מנהרות, והשמידה כמה מנהרות לחימה, ובהן מנהרת לחימה שיצאה מתוך מסגד אל תוך שטח ישראל. בנוסף, אספה היחידה מודיעין בעל ערך רב, חשפה אמל"ח, ופעלה לחיסול קיני טרור ואיתור מנהרות בערים ח'ירבת אח'זעה, ח'אן יונס ורפיח. על לחימת היחידה בפיקודו במבצע, הוענק לה ב-24 בפברואר 2015 צל"ש יחידתי, ממפקד פיקוד הדרום, סמי תורג'מן. בשנת 2015 סיים את תפקידו ויצא ללימודים בפו"ם.

ב-14 בספטמבר 2016 הועלה לדרגת סא"ל ומונה למפקד גדוד רותם, ושימש בתפקיד עד 28 ביוני 2018. ב-23 ביולי 2018 מונה למפקד בא"ח גבעתי, תפקיד אותו מילא עד 13 במאי 2020. ב-7 ביוני 2020 הועלה לדרגת אל"ם ומונה למפקד החטיבה הדרומית ברצועת עזה, ב-29 במאי 2022 סיים את תפקידו ויצא ללימודים בחו"ל. בשנת 2023 מונה למפקד המרכז לאימונים באש במל"י. 

בעת מלחמת חרבות ברזל חזר לפקד על החטיבה הדרומית לאחר שהמח"ט, אלוף-משנה אסף חממי, נהרג במתקפת הפתע ב-7 באוקטובר 2023. במרץ 2024 פורסם כי אשור עתיד לפקד על היחידה הרב-ממדית שמפקדה, אלוף-משנה רועי לוי, נהרג גם הוא בקרבות אותו היום.

== חיים אישיים ==
אשור מתגורר במושב נווה ירק, נשוי לעו"ד נועה ואב לשלושה. בעל תואר ראשון במנהל עסקים מהמרכז הבינתחומי הרצליה ותואר שני במדעי המדינה וביטחון מאוניברסיטת חיפה.

== קישורים חיצוניים ==

== הערות שוליים ==

קטגוריה:לוחמי יחידת שלדג
קטגוריה:מפקדי גדודים בחטיבת גבעתי
קטגוריה:מפקדי החטיבה הדרומית באוגדת עזה
קטגוריה:מפקדי המרכז לאימונים באש
קטגוריה:אלופי-משנה בצה"ל
קטגוריה:בוגרי התיכון החקלאי ויצו נהלל
קטגוריה:בוגרי המרכז הבינתחומי הרצליה
קטגוריה:בוגרי אוניברסיטת חיפה
קטגוריה:ישראלים שנולדו ב-1983
קטגוריה:נווה ירק: אישים
קטגוריה:מפקדי חטיבות במלחמת חרבות ברזל
אלזה זמפרלי

אלזה זמפרלי (באנגלית: Elsa Zamparelli; נולדה ב-8 בדצמבר 1944) היא מעצבת תלבושות אמריקאית.

== קורות חיים ==
אלזה זמפרלי נולדה בשם מרי יוהאנה אליזבת ונדה בוונקאמפ (Marie Johanna Elizabeth Vande Bovenkamp). החלה את קריירת הקולנוע שלה במחלקת האמנות של צוותי קולנוע. בשנים 1985 עד 1986 היא עבדה כעוזרת לארט דיירקטור באופרת הסבון "סנטה ברברה" . הצלחתה הגדולה הגיעה כאשר עיצבה את התלבושות לסרט "רוקד עם זאבים". על עבודתה הייתה מועמדת לפרס אוסקר בקטגוריית עיצוב התלבושות הטוב ביותר ב-1991. עם זאת, פרנקה סקוורצ'פינו קיבלה את הפרס על עבודתה בסרט "סיראנו דה ברז'ראק" .<ref>[http://www.oscars.org/oscars/ceremonies/1991 טקס פרסי האוסקר ה-63] באתר Oscars.org</ref> בשנת 1992 עיצבה את לבוש השחקנים בסרט "המוהיקני האחרון". עבור סרט זה היא קיבלה מועמדות לפרס באפט"א בשנת 1993 בקטגוריית עיצוב התלבושות הטוב ביותר, אך בפרס זכו קתרין מרטין ואנגוס סטראת'י עבור "Strickly Ballroom".

בשנים 1993–2013 עבדה כמעצבת התפאורה של אופרת הסבון "היפים והאמיצים". בשל עבודתה עבור אופרת הסבון הייתה זמפרלי מועמדת 11 פעמים לפרס אמי לבידור בשעות היום, וזכתה בו שלוש פעמים (בשנים 1993, 1994 ו-2012).

== פילוגרפיה (מבחר) ==
* 1985–1986: סנטה ברברה (סדרת טלוויזיה, עוזרת מנהל אמנותי)
* 1990: רוקד עם זאבים
* 1992: המוהיקני האחרון
* 1992: Double Jeopardy (סרט טלוויזיה)
* 1993–2013: היפים והאמיצים (סדרות טלוויזיה, מעצבת תפאורה)
* 1995: The Avenging Angel (סרט טלוויזיה)
* 1995: עקבות המסתורין
* 1995: אייס ונטורה: בלש פראי
* 1997: אין מה להפסיד
* 2000: לולו לנצח
* 2000: על אש קטנה
* 2001: Crossfire Trail
* 2001: The Hollywood Sign
* 2001: סודות המסדר

== קישורים חיצוניים ==

== הערות שוליים ==

קטגוריה:מעצבי תלבושות אמריקאים
קטגוריה:אמריקאיות שנולדו ב-1944
קטגוריה:אמריקאים שנולדו ב-1944
יעקב דוד וינטרוב

הרב יעקב דוד וינטרוב (ביידיש נכתב גם ויינטראוב), (כ' בניסן תר"י, 2 באפריל 1850 - כ' בניסן תרפ"ד, 24 באפריל 1924) היה רב קהילת "חברת ביקור חולים" בראדומסק ומחבר ספרים תורניים.

== ביוגרפיה ==
נולד בוורשה ליצחק אייזיק יום טוב רבינרזון (וינטרוב) ולשרה נחמה למשפחת קצנלבוגן. היה היחיד מכל ארבעה עשר אחיו שלא נפטר בילדותו. הוא נצר לשושלת רבנים ולכך שם משפחת אביו היה רבינרזון שפירושו בן הרב. 

בשנת ה'תרכ"ד (1864) התחתן עם פרימט למשפחת סופר. נולדו להם חמישה ילדים. אשתו נפטרה בשנת תרמ"ה (1885). בשנת ה'תרמ"ו (1886) התחתן בשנית עם פרימט למשפחת קמינסקי ונולדו להם שבעה ילדים.

רוב חייו התגורר בעיירה ראדומסק, למעט תקופה קצרה בעיירה פלאוונו שם כתב את ספרו אמרי דוד על ספר תהילים. בראדומסק בדק את העירוב בכל ערב שבת. מסופר כי רבי יחזקאל רבינוביץ מרדומסק הטיל עליו לבחור שוחט ובודק לעיירה.

מסופר כי לעת זקנותו הגיעו רבים לבקש את ברכתו, בעקבות המלצת הישמח ישראל מאלכסנדר. עודד את צאצאיו ואחרים לעלות לארץ ישראל.

נפטר בתאריך שבו נולד, כ' בניסן תרפ"ד (24 באפריל 1924).

=== רבותיו===
כמו אביו היה חסיד של האדמו"ר הצעיר מוורקא, עד לפטירתו בתרכ"ח (1868). אחר כך למד אצל רבי דוב בעריש מביאלה ואף למד עמו חברותא בעיון. לאחר פטירתו למד אצל רבי יחיאל דנציגר מאלכסנדר ובנו רבי הישמח ישראל. לאחר פטירתו, עמד בראש החסידים שחזרו לביאלה לאדמו"ר אהרן צבי לנדא במשך חודשים ספורים עד לפטירתו, ואחרי כן עבר עם החסידים לאחיו רבי אלימלך מנחם מנדל לנדא מסטריקוב<ref></ref>.
קברו של הרב יעקב דוד וינטרוב

=== ילדיו ===
כמה מילדיו נפטרו בילדותם או בשואה. בין ילדיו מאשתו השנייה: הרב נח גד - מחברם של עשרות ספרים; הרב אהרן, מחבר הספר דביר אהרן על התורה; הרב מרדכי, שהיה רב בלוקסמבורג ומרסיי ואחר כך בפילדלפיה.

== ספריו ==
הרב יעקב דוד חיבר מספר רב של ספרים אך השאיר אותם בכתבי יד, חלקם הדפיס בנו הרב נח גד וינטרוב חלקם הלכו לאיבוד בשואה וחלק הדפיס נכדו יעקב דוד וינטרוב<ref></ref>.
*מימי הירדן (תרפ"ה)
*אבני המקום (תרפ"ו)
*מכלל מציון (תרפ"ו)
*נאוה תהילה (תרפ"ז) - על הגדה של פסח
*מטע אהלים (תרצ"ד)
*בנין הדביר (תרצ"ד)
*אור ליעקב (תשל"ג)
*אמרי דוד (תשד"מ) - על ספר תהילים

ספרים במהדורה מעובדת:
* אמרי דוד (תש"ע) - ספר המעובד מתוך ספריו, על חמשה חומשי תורה

==קישורים חיצוניים==
* 

== הערות שוליים ==

2020 04
קטגוריה:רבנים פולנים
קטגוריה:מחברי ספרי חסידות
קטגוריה:חסידי בית וורקא
קטגוריה:חסידי אלכסנדר
קטגוריה:חסידי סטריקוב
קטגוריה:רבנים חסידים
קטגוריה:רבנים אורתודוקסים
קטגוריה:רבנים חרדים
קטגוריה:מחברי ספרות תורנית
קטגוריה:ילידי 1850
קטגוריה:נפטרים ב-1924
בוא לריו

בוא לריו הוא אלבום הסולו השלישי של יהודית רביץ, שיצא בשנת 1983.

== הפקה ==
אחרי שלוש שנים שלא הוציאה אלבום חדש, ושנה לאחר שיצא אלבום האוסף המצליח "מילה טובה ואוסף שירים", הוציאה רביץ אלבום באווירת קרנבל שהורכב כולו משירים מאת המוזיקאי הברזילאי ז'ורז'י בן. בעת הופעה של בן ולהקתו בהיכל התרבות בתל אביב, התארחה רביץ במופע וכך נוצר הקשר. "מאחורי הקלעים היו רגעים של אושר. מבול של מחמאות מפי נגנים שהמוזיקה הברזילאית היא לחמם. וכשהראש בשמיים והרגשה מופלאה ממלאת את הגוף - רוצים עוד", כתב מבקר המוזיקה יוסי חרסונסקי על המפגש בין שני המוזיקאים שבעקבותיו נוצר האלבום.

בהקלטת האלבום ויתרה רביץ על הנגנים הישראלים שליוו אותה לרוב (חברי להקת בנזין) ובחרה את להקתו הברזילאית של בן שתנגן לכל אורך האלבום. ההקלטות בוצעו מיד לאחר ההופעה במשך יומיים. באותן שנים חיפשו המוזיקאים הישראלים השפעות מוזיקליות מעבר לים (יוונית, אירית, ספרדית) וההשפעה הברזילאית תפסה את רביץ כמו שתפסה גם את מתי כספי שיחד השתתפו ב-1977 בהרכב ארץ טרופית יפה ולאחר מכן הוציא כספי לבדו את האלבום ארץ טרופית יפה.

את שירי האלבום תרגם מפורטוגזית יעקב גלעד. בין להיטי האלבום: בוא לריו, סנטה קלרה, פני מלאך וטאג' מאהאל.

== רשימת רצועות ==

== קישורים חיצוניים ==
* האלבום עם [https://www.bewithrecords.com/products/judith-ravitz-bolerio-lp שמות השירים בפורטוגזית], מאתר Bewithrecords.

קטגוריה:אלבומי 1983
קטגוריה:אלבומי יהודית רביץ
קטגוריה:אלבומים בעברית
קטגוריה:מוזיקה ברזילאית
קטגוריה:אלבומי חברת CBS ישראל
דומניקו זיפולי

דומניקו זיפולי (Domenico Zipoli) (נולד ב-15 באוקטובר 1688 בפראטו, איטליה. נפטר ב-2 בינואר 1726 בקורדובה, ארגנטינה) היה מלחין ונגן עוגב ארגנטינאי ממוצא איטלקי.
השאלה מה גרם למלחין האירופאי המבוסס ובעל השם לנטוש את מעמדו המובטח ברומא לטובת השיממון הארגנטינאי של התקופה, הטרידה רבים עוד במאה ה-20, וחלקם אף דחו בתחילה את התזה שבכלל מדובר באותו אדם: זיפולי המלחין וזיפולי המפליג לארגנטינה. אולם מחקרים שנעשו מאז הראו שאכן מדובר באותו אדם. ה Diccionario de la música Labor מתאר אותו כמלחין האירופאי הגדול ביותר שהיגר לאמריקה הקולוניאלית, שם חי את תשע השנים האחרונות לחייו.

==חייו==
זיפולי נולד חמישי מבין שבעה ילדים להורים שלא היו מוזיקאים במקצועם. בעיר הולדתו פראטו הייתה מסורת מוזיקלית עשירה כבר מהמאה ה-15 ועד Giovanni Francesco Beccatelli (מלחין פלורנטיני שנעשה לקאפלמייסטר ונגן העוגב של קתדרלת פראטו ב-1715), שככל הנראה אימן את זיפולי הצעיר בקתדרלה של פראטו. בהיותו כבן 19 ניכר כישרונו והדוכס של טוסקנה, קוזימו השלישי אישר עבורו מלגה להמשך לימודים בפירנצה. מאוחר יותר הוא עזב את פירנצה לטובת מנזר san barbazino בבולוניה ללמוד עם התאורטיקן Lavinio Felice Vanucci. אחרי זמן לא ידוע עבר לרומא ללמוד עם ברנרדו פאסקוויני, ובשלב זה החלה התקופה היצירתית שלו כשביסס עצמו בין אליטות המוזיקאים של רומא. לא כל עבודותיו מאז נמצאו. שתיים מעבודותיו הידועות מרומא הן Sant' Antonio di Padova. ו- Santa Caterina, verginemartire שהלחין שנתיים לאחר מכן עם הצטרפותו לקהילת Saint Cecilia.

את המוניטין ההסטורי שלו קיבל עבור ה Sonate d'Intavolatura per Organo e Cimbalo מ-1716.

בשיא תקופה יצירתית זו, החליט זיפולי להצטרף לשורות הישועים, בהיותו כבן 28. לא ידוע מה הביא אותו להחלטה גורלית זו. ניתן לשער, למשל, שהוא הושפע משניים מאחיו שהצטרפו גם הם לכמורה. אולי גם לעוני של שנותיו המוקדמות הייתה השפעה על מהלכיו, ועם זאת ייתכן גם שמדובר בנטייה דתית או עניין אמיתי במיסיון בעולם החדש, או שמדובר בשילוב של גורמים אלה. מכל מקום זיפולי עזב לסביליה מיד לאחר שהצטרף למסדר.

שנה לאחר מכן הפליג עם מסדרו לעבר העולם החדש. הוא הגיע לבואנוס איירס ומשם עשה את הדרך לקורדובה עם חבריו על עגלת שוורים. בהגיעו לקורדובה, נרשם זיפולי ללימודי כמורה בקולג' הישועי (Colegio Maximo): שלוש שנים של לימודי פילוסופיה וארבע שנות תאולוגיה. מלבד זאת זיפולי היה נגן העוגב, הקאפלמייסטר ומורה המוזיקה בכנסייה הישועית של קורדובה. הוא כנראה השלים שם את לימודיו ב-1725, ונפטר משחפת בעודו ממתין לסמיכה בתחילת 1726.

החוקרים חלוקים לגבי התפוקה המוזיקלית של זיפולי בעולם החדש. מצד אחד לא נמצאו די אזכורים של זיפולי ברשומות של הColegio Maximo, כך לפי פרופסור Lange מ-1955, אך מאז התגלה עוד על היקף יצירתו המוזיקלית מאותה תקופה. ברור שלגירוש הישועים ב-1767 הייתה השפעה הרסנית על תיעוד היצירות, אך עם זאת הדרישה לשימור עבודותיו מצד המיסיון ומצד המלוכה תרמה להגנתן מפני הכחדה מוחלטת.
למשל, חלקים וקאליים ואינסטרומנטליים של מיסה של זיפולי התגלו בבוליביה ב-1959, כשהם נושאים את הכיתוב Se copid en Potossi el Afio de 1784 (ספרדית: הועתק בפוטוסי בשנת 1784), מעידים על תהילתו המתמשכת באזור החדש גם עשרות שנים לאחר מותו.

== קישורים חיצוניים ==

* [https://domenicozipoli.org/], באתר (The Zipoli Institute)

== הערות שוליים ==

2020 04
קטגוריה:ישועים
קטגוריה:נגני עוגב איטלקים
קטגוריה:מלחינים איטלקים במאה ה-17
קטגוריה:מלחינים איטלקים במאה ה-18
קטגוריה:ילידי 1688
קטגוריה:נפטרים ב-1726
גביע המדינה בכדורגל נשים 2007/2008

גביע המדינה בכדורגל נשים לעונת 2007/2008 היא התחרות ה-10 מאז היווסדה. משחקי התחרות החלו ב-10 בינואר 2008 ומשחק הגמר נערך ב-14 במאי 2008 והסתיים בניצחון של מכבי חולון על אס"א תל אביב בדרך לזכייה שישית ברציפות בתואר.

בעונה זו התקיימה ליגת נשים אחת, ובה 12 קבוצות וכולן השתתפו גם בגביע.

לפי תקנון התחרות, בעונה זו נערכו 4 סיבובים כשבסיבוב הראשון לקחו חלק 8 קבוצות ו-4 קבוצות העפילו באופן אוטומטי לרבע הגמר.

==שמינית הגמר==
הסיבוב הראשון בתחרות היה למעשה שמינית הגמר. בסיבוב זה השתתפו 8 קבוצות.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| מכבי באר שבע || 2 – 0 <small>(טכני)</small> || הפועל מרמורק ||
|-
| מכבי כישרונות חדרה || 4 - 1 || הפועל עירוני פתח תקווה || מגרש הפועל חדרה
|-
| אס"א תל אביב || 7 - 0 || בנות קיסריה טבעון || מגרש אוניברסיטת תל אביב
|-
| מכבי צור שלום ביאליק || 1 - 5 || בנות סכנין || מגרש כדורגל יוקנעם
|}
==רבע הגמר==
אל 4 העולות משמינית הגמר הצטרפו 4 קבוצות שעלו בהגרלה לשלב זה שהתקיים בין ה-3 ל-4 באפריל 2008.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| בנות סכנין || 0 - 10 || מכבי חולון || אצטדיון דוחא בסכנין
|-
| הפועל באר שבע || 6 - 0 || הפועל עירוני ראשון לציון || אצטדיון וסרמיל באר שבע
|-
| מכבי באר שבע || 2 - 3 || מכבי כישרונות חדרה || מגרש נווה נוי באר שבע
|-
| מ.כ. רמת השרון || 0 - 5 || אס"א תל אביב || אצטדיון גרונדמן רמת השרון
|}
==חצי הגמר==
משחקי חצי הגמר התקיימו בהצגה כפולה ב-15 באפריל באצטדיון נס ציונה.
{| class="wikitable"
|-
! קבוצה א' !! תוצאה !! קבוצה ב' !! אצטדיון
|-
| אס"א תל אביב || 5 - 0 || הפועל באר שבע || אצטדיון נס ציונה
|-
| מכבי חולון || 7 – 1 || מכבי כישרונות חדרה || אצטדיון נס ציונה
|-
|}

==הגמר==

==ראו גם==
*עונת 2007/2008 בליגת כדורגל נשים

==קישורים חיצוניים==
* [http://www.football.org.il/national-cup/?national_cup_id=617&season_id=9 עונת 2007/2008 בגביע המדינה בכדורגל נשים], באתר ההתאחדות לכדורגל בישראל
* [https://www.makorrishon.co.il/nrg/online/3/ART1/733/901.html כדורגל נשים: חולון זכתה בגביע] באתר nrg
* 

קטגוריה:2007 בישראל: כדורגל
קטגוריה:2008 בישראל: כדורגל
קטגוריה:תחרויות כדורגל ב-2007
קטגוריה:תחרויות כדורגל ב-2008
קטגוריה:גביע המדינה בכדורגל נשים
אם היית רואה

אם היית רואה הוא סינגל של הפרויקט של עידן רייכל שבוצע על ידי הזמרת הישראלית ליאת ציון. השיר יצא לאור ב-18 באוגוסט 2013, כסינגל החמישי מתוך האלבום "רבע לשש", על ידי חברת התקליטים הליקון.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת העולם, אשר מאפיין שירים נוספים מתוך האלבום, ומשלב בתוכו גם את סגנון הרוק. בשיר, הדובר מתאר דמות אותה לא ראה זמן רב ומה הייתה חושבת הדמות אם הייתה רואה אותו כעת.

== וידאו קליפ ==
הווידאו קליפ הנלווה שצולם לשיר, בוים על ידי אלעד ויסמן והועלה לערוץ היוטיוב של רייכל ב-18 באוגוסט 2013, בסמוך לצאתו של הסינגל. בקליפ ניתן לראות את חברי הפרויקט של עידן רייכל מבצעים את השיר.

נכון לאפריל 2020, מונה הצפיות של הקליפ עומד על כמיליון.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990051025050205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
ג'פרי ביקרופט

ג'פרי ביקרופט (באנגלית: Jeffrey Beecroft; נולד ב-1 באפריל 1956 בסקרמנטו שבקליפורניה) הוא מעצב אמנותי אמריקאי.

== ביוגרפיה ==
ביקרופט נולד בסקרמנטו שבקליפורניה בשנת 1956. לאחר שסיים את לימודיו בתיכון, למד באוניברסיטת ניו יורק ובאוניברסיטת קליפורניה בברקלי. בשנת 1981 קיבל את התואר השני שלו, באמנויות יפות. בתחילת שנות השמונים החל לעבוד בהפקות טלוויזיה, בין היתר עבד כמעצב בסדרת הטלוויזיה "המשווה" . משנת 1987 עובד ביקרופט יותר ויותר עבור סרטים. אחת ההצלחות הגדולות שלו הוא הסרט "רוקד עם זאבים" בכיכובו ובבימויו של קווין קוסטנר. עבור הסרט היו הוא וליסה דין מועמדים לאוסקר בקטגוריית עיצוב ההפקה הטוב ביותר.

== פילוגרפיה ==
* 1990: רוקד עם זאבים
* 1992: שומר הראש
* 1994: Pontiac Moon
* 1995: 12 קופים
* 1996: ראש מעל המים
* 1997: המשחק
* 1999: מכתב בבקבוק
* 2007: מיסטר ברוקס

== קישורים חיצוניים ==
* 

קטגוריה:מעצבים אמריקאים
קטגוריה:אמריקאים שנולדו ב-1956
Shodan

Shodan הוא מנוע חיפוש אינטרנטי, המאפשר מציאת התקנים המחוברים לרשת האינטרנט בעזרת פילטרים שונים. מנוע החיפוש הושק לראשונה בשנת 2009 על ידי ג'ון מטהרלי, ומקור שמו הוא דמות מסדרת System Shock.

== היסטוריה ==
Shodan החל כפרויקט צדדי אותו הקים מטהרלי בשנת 2003, בהתבסס על העובדה כי מדי שנה מתעצמת תעשיית האינטרנט של הדברים. עם השנים, פיתח מטהרלי את הפרויקט ובשנת 2009 השיק אותו לציבור הרחב. המידע שמציג Shodan מגוון ויכול להכיל מידע על תוכנות השרת של המכשיר, באילו אפשרויות השרת תומך, הודעות לחיצת יד משולשת וכל דבר שזמין ללקוח לפני תחילת התקשורת עם השרת. Shodan אוספת נתונים בעיקר על הפורטים 80,8080 (HTTP), פורט 8443,443 (HTTPS), פורט 20, 21 (FTP), פורט 22 (SSH), פורט 23 (telnet), פורט 25 (SMTP), פורט 161 (SNMP), פורט 143, 193 (IMAP), פורט 5060 (SIP) ופורט 554 (RTSP). מדי חודש אוסף מנוע החיפוש מידע על כ-500 מיליון מכשירים ושירותים המחוברים לרשת האינטרנט, החל ממדפסות ומצלמות רשת, מערכות שליטה של רמזורי תנועה, מערכות שליטה של בתים חכמים, שואבי אבק רובוטיים, מערכות שליטה בתחנות דלק ואפילו מערכות שליטה בפארקי מים ומערכות שליטה של מקררי יין<ref></ref>.

== שימושים עיקריים ==
המשתמשים העיקריים במנוע החיפוש Shodan הם אנשי מקצוע בתחום הסייבר, חוקרי אבטחה ורשויות אכיפת החוק שמשתמשים ביכולת האיתור של מנוע החיפוש, על מנת למצוא פגיעות במכשירים שונים. הגרסה החינמית של Shodan, למשתמשים לא רשומים, מאפשרת הצגה של עד 10 תוצאות חיפוש ואילו הגרסה לנרשמים מאפשרת הצגה של עד כ-50 תוצאות חיפוש. משתמשים אשר ירצו לקבל מספר גדול יותר של תוצאות, יצטרכו לספק פרטים אישיים ולנמק את הסיבה לכך לצד העברת תשלום, זאת בשל העובדה ששימוש במנוע החיפוש יכול לפגוע ברשתות ומכשירי תקשורת רבים, בהם לא הוגדרה אבטחה מספקת דיו. בשנת 2017 הודיעה Shodan על פיתוח פרויקט<ref></ref> בשם Malware Hunter אשר מטרתו תהיה לזהות מחשבים אשר מפעילים בוטנט ולסמנם, זאת במטרה לסייע למנהלי אבטחת המידע שיוכלו לחסום את אותם מחשבים ולמנוע מתקפות מניעת שירות על המכשירים והשירותים שלהם.

מנועי חיפוש דומים ל-Shodan הם Censys ,Thingful ו-ISCfind<ref></ref>.

== קישורים חיצוניים ==

* 

* אליה להב, [https://cyber-eliya.com/shodan/ מדריך shodan: הכירו מקרוב את מנוע החיפוש המפחיד באינטרנט], בלוג [https://cyber-eliya.com/ cyber-il]
* חן עידן, [https://www.geektime.co.il/shodan-search-engine-is-google-evil-brother/ המנוע חיפוש מזן חדש וללא מעצורים: הכירו את Shodan,] ב-10.4.13, Geektime
* עודד ירון, [https://www.globes.co.il/news/article.aspx?did=1000982361 מנוע החיפוש "המפחיד באינטרנט" כבר לא לבד], 04.01.16, הארץ
* עמי רוחקס דומבה, [https://www.israeldefense.co.il/he/node/30110 מנוע shodan מראה: גם כלי שיט חשופים ברשת], 25.06.17, IsraelDefense
* יוסי גורביץ, [https://www.calcalist.co.il/internet/articles/0,7340,L-3599755,00.html הכירו את Shodan, מנוע החיפוש מהסיוטים שלכם], 10.04.13, כלכליסט

== הערות שוליים ==

קטגוריה:מנועי חיפוש
קטגוריה:פרצות אבטחה
בחמש שניות

בחמש שניות הוא סינגל שהוקלט על ידי המוזיקאי הישראלי עידן רייכל בשיתוף המוזיקאי המרוקאי חסן חכמון. השיר יצא לאור ב-11 ביולי 2016, כסינגל הרביעי מתוך אלבום הסולו השני של רייכל, "היד החמה", על ידי חברת התקליטים הליקון.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי. השיר הוא בסגנון המוזיקת עולם. השיר נכתב בהשראת סא"ל עמנואל מורנו, שדיבר על משמעותן של חמש השניות האחרונות שנותרו לאדם בחייו.<ref></ref><ref></ref>

== גרסאות כיסוי ==
* ב-2018, ביצעה הזמרת האיטלקית אורנלה ואנוני את השיר בתרגום לשפה האיטלקית, בשם "Gira in cerchio la vita" (בעברית: החיים מסתובבים במעגל). השיר נכלל באלבומה, "Un pugno di stelle".<ref></ref>

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990052653830205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2016
קטגוריה:סינגלים מ-2016
קטגוריה:שירי עידן רייכל
קטגוריה:שירים בעברית
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:שירים על זמן
קטגוריה:סינגלים בהוצאת הליקון